Vana-Võidu 27. juuni 2024 nr 62

**Viljandi valla erateede ehitus- ja/või remonditööde toetamise kord**

Määrus kehtestatakse kohaliku omavalitsuse korralduse seaduse § 22 lg 1 punkti 5 alusel.

1. **Eesmärk ja reguleerimisala**

(1) Käesoleva korra eesmärk on toetada erateede ehitus- ja/või remonditöid Viljandi valla haldusterritooriumil.

(2) Käesolev kord reguleerib Viljandi vallas asuvate erateede ehitus- ja/või remonditöödeks antava toetuse taotlemist, menetlemist ja väljamaksmist.

1. **Toetuse taotleja**

(1) Erateede ehitus- ja/või remonditööde toetust (edaspidi toetust) on õigus saada füüsilisel isikul (edaspidi taotleja), kelle elukohaks on vähemalt viimased 12 kuud enne toetuse taotluse esitamist Rahvastikuregistris Viljandi vald ja kes omab Viljandi valla haldusterritooriumil erateed või kasutab erateed kirjaliku kokkuleppe või teeservituudi alusel.

(2) Taotlejal ei tohi olla taotlemisele eelnenud kolme kuu jooksul tähtaja ületanud võlgnevust Viljandi valla ees.

1. **Toetuse suurus**

Toetuse suuruseks ühe eratee kohta aastas on 50% teostatud tööde üldmaksumusest, kuid mitte rohkem kui 3000 eurot aastas.

1. **Toetuse taotlemine**
	1. Ühe tee või teelõigu kohta saab esitada ühe taotluse. Juhul, kui tee läbib mitme maaomaniku kinnistut, tuleb esitada maaomanike ühine taotlus või teis(t)e maaomaniku(e) kirjalik nõusolek või dokument, mis tõendab taotleja kasuks seatud teeservituudi olemasolu ja kehtivust.
	2. Viljandi Vallavalitsus (edaspidi vallavalitsus) kuulutab välja peale valla vastava aasta eelarve vastuvõtmist toetuse taotluste vastuvõtmise, määrates taotluste vastuvõtmise tähtaja.
	3. Taotleja või tema poolt volitatud isik esitab lõikes 2 nimetatud tähtajaks vallavalitsusele vormikohase taotluse, millele lisatakse:
2. tee või teelõigu asukoha skeem;
3. tee seisukorra kirjeldus fotodega;
4. teostatavate tööde kirjeldus;
5. kinnitust omaosaluse tasumiseks;
6. ehitus- ja remonditöid teostava ettevõtte hinnapakkumine;
7. vajadusel muud dokumendid.
	1. Valla eelarves toetusvahendite jäägi korral võib vallavalitsus korraldada samal eelarve aastal täiendava taotluste vastuvõtmise.
	2. Teave taotluse esitamise tähtaja kohta avaldatakse Viljandi valla ajalehes ja valla kodulehel vähemalt üks kuu enne taotluste esitamise tähtaega.
8. **Toetuse andmine ja mitteandmine**
	1. Vallavalitsuse alatine liiklusturvalisuse ja teedekomisjon vaatab tähtajaks esitatud taotlused läbi ning teeb 30 kalendripäeva jooksul taotluste esitamise tähtajale järgnevast päevast arvates vallavalitsusele ettepaneku toetuse andmiseks või mitteandmiseks.
	2. Toetust ei anta:
		1. tänavavalgustuse rajamiseks;
		2. sellise eratee ehitus- ja/või remonditöödeks mida on juba muul viisil valla eelarvest finantseeritud (näit hajaasustuse programm) või kui eratee on antud avalikku kasutusse;
		3. muul põhjendatud juhul.
	3. Ettepaneku koostamise aluseks on valla eelarves toetuseks ettenähtud rahalised vahendid ja järgmised põhimõtted:

1) suurim kasusaajate hulk;

2) tööde soodsaim maksumus.

* 1. Toetuse andmise või mitteandmise otsustab vallavalitsus korraldusega.
	2. Vallavalitsusel on õigus keelduda toetuse andmisest, kui taotleja:

1) ei vasta käesolevas korras nimetatud tingimustele;

2) on esitanud valeandmeid;

3) muul põhjendatud juhul.

1. **Toetuse väljamaksmine**
	1. Toetuse väljamaksmiseks esitab toetuse saaja vallavalitsusele tööde üleandmise-vastuvõtmise akti, tehtud tööde kirjelduse koos fotodega, arve ja omaosaluse tasumist tõendava maksekorralduse.
	2. Toetus kantakse töö teostaja arvelduskontole kümne tööpäeva jooksul pärast käesoleva paragrahvi lõikes 1 nimetatud dokumentide esitamisest.
	3. Vallavalitsusel on õigus keelduda toetuse osaliselt või täies ulatuses väljamaksmisest, kui taotleja ei ole teinud taotluses nimetatud töid või tehtud tööd on teostatud oluliste puudustega.
2. **Rakendussätted**
	1. Vallavalitsusel on õigus kehtestada eratee ehitus- ja/või remonditööde toetamise taotlusvorm.
	2. Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)

Mait Allas

vallavolikogu esimees